CELEX: 32020R2155
Language: et
Date: 2020-10-14 00:00:00
Title: Komisjoni delegeeritud määrus (EL) 2020/2155, 14. oktoober 2020, millega täiendatakse Euroopa Parlamendi ja nõukogu direktiivi 2010/31/EL, kehtestades hoonete nutivalmiduse hindamise vabatahtliku ühtse Euroopa Liidu kava (EMPs kohaldatav tekst)

21.12.2020   
               
               
                  ET
               
               
                  Euroopa Liidu Teataja
               
               
                  L 431/9
               
            
         KOMISJONI DELEGEERITUD MÄÄRUS (EL) 2020/2155,
         14. oktoober 2020,
         millega täiendatakse Euroopa Parlamendi ja nõukogu direktiivi 2010/31/EL, kehtestades hoonete nutivalmiduse hindamise vabatahtliku ühtse Euroopa Liidu kava
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 19. mai 2010. aasta direktiivi 2010/31/EL hoonete energiatõhususe kohta, (1) eriti selle artikli 8 lõiget 10,
         ning arvestades järgmist:
         
                     (1)
                  
                  
                     Peamine õigusakt on direktiiv 2010/31/EL koos Euroopa Parlamendi ja nõukogu direktiiviga 2009/125/EÜ (2) ning Euroopa Parlamendi ja nõukogu määrusega (EL) 2017/1369 (3). Neis õigusaktides käsitletakse hoonete energiatõhusust 2030. aasta energiatõhususe eesmärkide valguses. Direktiivil 2010/31/EL on kaks teineteist täiendavat eesmärki: kiirendada olemasolevate hoonete renoveerimist 2050. aastaks ning toetada kõigi hoonete ajakohastamist, kasutades arukat tehnoloogiat (näiteks tehnoloogiaid, mis kasutavad tehisintellekti ja pilvepõhiseid teenuseid) ja luues selgema seose keskkonnahoidliku liikuvusega.
                  
               
                     (2)
                  
                  
                     Selleks et toetada liidu hoonete nutivalmiduse järjepidevat ja läbipaistvat hindamist, tuleks kehtestada nutivalmiduse näitaja ühine määratlus ja ühine metoodika selle näitaja arvutamiseks.
                  
               
                     (3)
                  
                  
                     Nutivalmiduse näitaja kava vastuvõetavuse, kasutatavuse ja järjepidevuse tagamiseks on komisjon töötanud koostöös mitmesuguste sidusrühmade ja liikmesriikidega välja hoonete nutivalmiduse hindamise metoodika kooskõlas direktiivi 2010/31/EL artikli 8 lõikega 10 ja IA lisaga.
                  
               
                     (4)
                  
                  
                     Selle metoodikaga tagatakse teatav järjepidevus ja võrreldavus hoonete nutivalmiduse hindamisel kogu ELis, ent jäetakse samas piisav paindlikkus, et kohandada arvutusi vastavalt konkreetsetele tingimustele.
                  
               
                     (5)
                  
                  
                     Tuleks kehtestada nutivalmiduse näitaja kava rakendamise asjakohased kontrollimehhanismid.
                  
               
                     (6)
                  
                  
                     Vajaduse korral peaks hoone omanikul, haldajal või mõnel muul hoonega seotud isikul olema võimalik hinnata avalikkusele kättesaadavaks tehtud suuniste ja vahendite toel ise hoone nutivalmidust.
                  
               
                     (7)
                  
                  
                     Selleks et vältida nutivalmiduse näitaja kava ja olemasolevate kohustuslike kavade raames tehtavate jõupingutuste ja kulutuste kattumist, peaks hoonete nutivalmiduse hindamise metoodika võimaldama liikmesriikidel soovi korral siduda või lõimida nutivalmiduse näitaja kava riiklike energiamärgise kavadega ja muude direktiivi 2010/31/EL alusel kehtestatud kavadega.
                  
               
                     (8)
                  
                  
                     Nutivalmiduse näitaja tuleks kavandada hoonete ja nende süsteemide nutivalmiduse kajastamiseks ning seda tuleks kasutada hoonete muude omaduste, näiteks energiatõhususe või jätkusuutlikkuse hindamiseks kasutatavate vahendite täiendamiseks, mitte asendamiseks.
                  
               
                     (9)
                  
                  
                     Nutivalmiduse näitaja ei tohiks olla näitaja, mille abil kajastada hoonete energiatõhusust. Hoonete omanikke tuleks teavitada, et hoone nutivalmidus, mida kajastab nutivalmiduse näitaja, ja hoone energiatõhusus, millest annab tunnistust energiamärgis, on erinevad asjad, mistõttu tuleb nende puhul rakendada eri liiki meetmeid, ehkki nutivalmidus peaks aitama suurendada energiatõhusust.
                  
               
                     (10)
                  
                  
                     Tarbijad ning hoonete kasutajad ja omanikud saavad maksimaalset kasu siis, kui olemasolevaid hoonete hindamise vahendeid kasutatakse koos, millega tagatakse, et nad saavad põhjaliku ülevaate hoonest ja sellest, kuidas neil on võimalik parandada selle üldiseid tõhususnäitajaid.
                  
               
                     (11)
                  
                  
                     Nutivalmiduse näitajat peaks saama kasutada nii olemasolevate hoonete kui ka uute ehitusprojektide puhul. Et hõlbustada nutivalmiduse hindepunktide arvutamist, peaks olema lubatud kasutada hoonete digitaalseid mudeleid, sealhulgas ehitusteabe mudeleid ja digiteisikuid.
                  
               
                     (12)
                  
                  
                     Nutivalmiduse näitaja arvutamise raamistikku peaks olema lubatud kasutada kõikide direktiiviga 2010/31/EL hõlmatud hoonete ja hoone osade puhul.
                  
               
                     (13)
                  
                  
                     Nutivalmiduse näitaja peaks võimaldama juhtida tähelepanu lisakasule, mida kõrgtasemel arukas tehnoloogia toob hoonete omanikele ja kasutajatele näiteks energiasäästuna ja valmisolekuna kliimamuutusteks või suurendades sobivust kõigi jaoks ja ligipääsetavust, mugavust ja heaolu.
                  
               
                     (14)
                  
                  
                     Hoonete ja hoone osade nutivalmidust nutivalmiduse sertifikaadi väljastamiseks nutivalmiduse näitaja kava raames peaksid hindama kvalifitseeritud või akrediteeritud eksperdid.
                  
               
                     (15)
                  
                  
                     Kui liikmesriigid peavad seda asjakohaseks, tuleks võimaldada lugeda eksperte, kes on akrediteeritud väljastama hoonete energiamärgiseid või viima läbi küttesüsteemide, kliimasüsteemide ning kombineeritud kütte-, kliima- ja ventilatsioonisüsteemide ülevaatusi direktiivi 2010/31/EL alusel või tegema energiaauditeid energiatõhusust käsitleva Euroopa Parlamendi ja nõukogu direktiivi 2012/27/EL (4) alusel, pädevaks hindama ka hoonete või hoone osade nutivalmidust.
                  
               
                     (16)
                  
                  
                     Hoonete suurema digiteerimise ja ühendatuse korral kasvavad küberturvalisuse ja andmekaitse riskid ning hooned ja nende süsteemid muutuvad haavatavamaks küberohtude ja isikuandmete väärkasutuse suhtes. Vastavalt määruse (EL) 2018/1725 artikli 42 lõikele 1 konsulteeriti Euroopa Andmekaitseinspektoriga. Nutivalmiduse näitaja peaks aitama teavitada hoonete omanikke ja kasutajaid nendest riskidest,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Reguleerimisese ja kohaldamisala
            Käesoleva määrusega kehtestatakse hoonete nutivalmiduse hindamise vabatahtlik ühtne liidu kava, st nutivalmiduse näitaja määratlus ja ühine metoodika selle näitaja arvutamiseks. Metoodika hõlmab hoonete või hoone osade nutivalmiduse hindepunktide arvutamist ja hoonete või hoone osade nutivalmiduse kohta hinnangu andmist nende punktide põhjal.
         
         
            Artikkel 2
            Mõisted
            Käesolevas määruses kasutatakse järgmisi mõisteid:
            
                        1)
                     
                     
                        „nutivalmiduse näitaja“ – näitaja, mis annab teavet hoone või hoone osa nutivalmiduse kohta kooskõlas direktiivi 2010/31/EL artikli 8 lõikega 10;
                     
                  
                        2)
                     
                     
                        „nutivalmiduse näitaja kava“ – hoonete nutivalmiduse sertifitseerimise süsteem;
                     
                  
                        3)
                     
                     
                        „ettevõtja“ – liikmesriigi territooriumil asuvat hoonet omav füüsiline või juriidiline isik või liikmesriigi territooriumil asuva hoone osa omav või kasutav füüsiline või juriidiline isik, kes taotleb asjaomase hoone või hoone osa jaoks nutivalmiduse sertifikaati;
                     
                  
                        4)
                     
                     
                        „nutivalmiduse hinnang“ – hinnang, mis on antud hoonele või hoone osale kooskõlas käesolevas määruses sätestatud metoodikaga;
                     
                  
                        5)
                     
                     
                        „nutivalmiduse hindepunktid“ – punktid, mille hoone või hoone osa on saanud nutivalmiduse hinnangu käigus;
                     
                  
                        6)
                     
                     
                        „süsteem“ – hoones leiduv süsteem, mis on oluline direktiiviga 2010/31/EL ette nähtud nutivalmiduse hindamisel, sealhulgas selle direktiivi artiklis 2 määratletud hoone tehnosüsteemid;
                     
                  
                        7)
                     
                     
                        „nutivalmiduse keskne funktsionaalsusnäitaja“ – üks kolmest direktiivi 2010/31/EL IA lisa punktis 2 osutatud peamisest funktsionaalsusnäitajast;
                     
                  
                        8)
                     
                     
                        „mõjukriteerium“ – käesolevas määruses sätestatud oluline mõju, mille saavutamist on silmas peetud nutivalmis teenuste kavandamisel;
                     
                  
                        9)
                     
                     
                        „tehniline valdkond“ – kogum nutivalmis teenuseid, mis üheskoos moodustavad tervikliku ja sidusa osa teenustest, mida hoone või hoone osa puhul eeldatakse, näiteks küte;
                     
                  
                        10)
                     
                     
                        „ühendatus“ – süsteemide suutlikkus vahetada omavahel andmeid ning hoone või hoone osa suutlikkus vahetada andmeid võrgu ja seonduvate üksustega, nagu agregaator, või muude hoonetega;
                     
                  
                        11)
                     
                     
                        „koostalitlusvõime“ – süsteemi suutlikkus talitleda ühiselt kokkulepitud standarditest lähtudes koos teiste süsteemidega ühise eesmärgi nimel, vahetades teavet ja andmeid;
                     
                  
                        12)
                     
                     
                        „küberturvalisus“ – tegevused, mis on vajalikud, et kaitsta võrgu- ja infosüsteeme, nende kasutajaid ja teisi isikuid küberohtu eest;
                     
                  
                        13)
                     
                     
                        „nutivalmis tehnoloogia“ – tehnoloogialahendus, nagu hoone automatiseerimissüsteem, mis võimaldab pakkuda üht või mitut nutivalmis teenust;
                     
                  
                        14)
                     
                     
                        „nutivalmis teenus“ – ühe või mitme tehnilise komponendi või süsteemi funktsioon või funktsioonide kogum. Nutivalmis teenuse osutamisel kasutatakse nutivalmis tehnoloogialahendusi, ühendades need kõrgema taseme funktsioonideks;
                     
                  
                        15)
                     
                     
                        „nutivalmiduse sertifikaat“ – liikmesriigi või liikmesriigi määratud juriidilise isiku tunnustatav sertifikaat, millele on märgitud hoone või hoone osa nutivalmidus, mille arvutamisel on kasutatud käesolevas määruses sätestatud metoodikat;
                     
                  
                        16)
                     
                     
                        „funktsionaalsuse tase“ – nutivalmis teenuse nutivalmiduse tase;
                     
                  
                        17)
                     
                     
                        „kaalutegur“ – tegur, mida kasutatakse nutivalmiduse näitaja arvutamisel, et kajastada konkreetse tehnilise valdkonna või mõjukriteeriumi olulisust;
                     
                  
                        18)
                     
                     
                        „ventilatsioon“ – protsess, millega reguleeritakse värske õhu vooge, et säilitada ja parandada siseõhu kvaliteeti kooskõlas kohaldatavate nõuetega;
                     
                  
                        19)
                     
                     
                        „energiatasakaal“ – lähenemisviis, mille puhul teatavaid kaalutegureid võib kohandada sõltuvalt kliimavööndist, kus hoone asub.
                     
                  
         
            Artikkel 3
            Nutivalmiduse näitaja
            
               1.   Nutivalmiduse näitaja võimaldab hinnata hoonete ja hoone osade nutivalmidust ning anda selle kohta teavet ettevõtjatele ja teistele sidusrühmadele, eelkõige planeerijatele ja ehitusettevõtjatele.
            
            
               2.   Nutivalmiduse näitaja võimaldab hinnata hoone või hoone osa võimet kohandada oma toimimist vastavalt kasutaja ja võrgu vajadustele ning parandada oma energiatõhusust ja üldist talitlust kasutamise ajal. Nutivalmiduse näitaja hõlmab suurenenud energiasäästu, võrdlusanalüüsi ja paindlikkust kajastavaid tegureid ning tõhustatud funktsionaalsust ja suutlikkust, mille tagavad omavahel paremini ühendatud ja arukad seadmed.
            
            
               3.   Nutivalmiduse näitaja hõlmab hoonete või hoone osade nutivalmiduse hinnangut ja nutivalmiduse hindepunkte, mis kajastavad hoonete, hoone osade ja süsteemide nutivalmidust vastavalt eelnevalt kindlaks määratud peamistele funktsionaalsusnäitajatele, mõjukriteeriumidele ja tehnilistele valdkondadele.
            
            
               4.   Nutivalmiduse näitaja annab võimaluse korral lisateavet hoone kaasavuse ja ühendatuse, süsteemide koostalitlusvõime ja küberturvalisuse ning andmekaitse kohta.
            
         
         
            Artikkel 4
            Nutivalmiduse näitaja arvutamise metoodika
            
               1.   Nutivalmiduse näitaja arvutamise metoodika põhineb hoones või hoone osas olemas olevate või projekteerimise etapis sellesse kavandatud nutivalmis teenuste ning selle hoone või hoone osa puhul oluliseks peetavate nutivalmis teenuste hindamisel.
            
            
               2.   Nutivalmiduse hindepunktide arvutamisel lähtutakse I–VI lisas sätestatud ühisest liidu metoodikaraamistikust.
            
            
               3.   I–VI lisas sätestatud standardset arvutusmetoodikat võib kohandada kooskõlas VII lisaga, eelkõige luues seose energiamärgise väljastamisel tehtavate energiatõhususe arvutustega.
            
            
               4.   Nutivalmiduse näitaja arvutamise metoodikat kasutatakse kooskõlas käesolevas määruses sätestatud tingimustega, eeskätt ekspertide kvalifikatsiooni osas.
            
         
         
            Artikkel 5
            Nutivalmiduse hinnang
            Hoone või hoone osa nutivalmiduse hinnang põhineb asjaomase hoone või hoone osa jaoks VIII lisa kohaselt arvutatud nutivalmiduse hindepunktidel.
         
         
            Artikkel 6
            Kava vabatahtlikkus
            
               1.   Nutivalmiduse näitaja kava on vabatahtlik ühtne liidu kava.
            
            
               2.   Liikmesriigid võivad otsustada, kas rakendada nutivalmiduse näitaja kava oma riigi territooriumil või selle osadel. Nad võivad teha otsuse rakendada kava vaid teatavat liiki hoonete suhtes.
            
            
               3.   Liikmesriigid, kes rakendavad nutivalmiduse näitaja kava, võivad otsustada kohaldada kava vabatahtlikkuse alusel või muuta selle järgimise oma territooriumil asuvate hoonete või hoone osade puhul kohustuslikuks.
            
            
               4.   Liikmesriigid, kes otsustavad rakendada oma riigi territooriumil või mõnes selle osas nutivalmiduse näitaja kava, teavitavad sellest komisjoni enne kava rakendamist.
            
            
               5.   Liikmesriigid võivad teha igal ajal otsuse muuta või kohandada kava rakendamist või lõpetada kava rakendamine, esitamata ühtki põhjendust. Nad teavitavad komisjoni sellisest otsusest.
            
         
         
            Artikkel 7
            Nutivalmiduse sertifikaat
            
               1.   Ettevõtjaid ja teisi huvitatud isikuid teavitatakse hoone või hoone osa nutivalmiduse näitajast sertifikaadi kaudu.
            
            
               2.   Nutivalmiduse sertifikaat sisaldab teavet, mis on kindlaks määratud IX lisas.
            
         
         
            Artikkel 8
            Nutivalmiduse eksperdid
            
               1.   Liikmesriigid, kes otsustavad rakendada nutivalmiduse näitaja kava, tagavad, et hoonete või hoone osade nutivalmidust eesmärgiga väljastada nutivalmiduse sertifikaat hindavad kvalifitseeritud või akrediteeritud eksperdid. Eksperdid võivad tegutseda füüsilisest isikust ettevõtjana või töötada avalik-õiguslikus asutuses või eraettevõttes.
            
            
               2.   Liikmesriigid, kes otsustavad rakendada nutivalmiduse näitaja kava, sätestavad nutivalmiduse ekspertide kvalifikatsiooni või akrediteerimist käsitlevad nõuded ning tagavad, et need nõuded hõlmavad pädevuskriteeriume, sealhulgas IKT valdkonnas.
            
         
         
            Artikkel 9
            Nutivalmiduse näitaja kava kontrollisüsteem
            
               1.   Liikmesriigid, kes otsustavad rakendada nutivalmiduse näitaja kava, seavad nutivalmiduse sertifikaatide jaoks sisse sõltumatu kontrollisüsteemi. Kui see on asjakohane, võivad kõnealused liikmesriigid kasutada juba olemas olevaid sõltumatuid kontrollisüsteeme, näiteks neid, mis on sisse seatud energiamärgise kavade jaoks.
            
            
               2.   Sõltumatu kontrollisüsteem tagab liikmesriigi territooriumil väljastatavate nutivalmiduse sertifikaatide kehtivuse.
            
         
         
            Artikkel 10
            Läbivaatamine
            Komisjon võib pärast konsulteerimist direktiivi 2010/31/EL artiklis 23 osutatud ekspertidega käesoleva määruse asjakohasel juhul 1. jaanuariks 2026 läbi vaadata ja esitada vajaduse korral ettepanekuid.
         
         
            Artikkel 11
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. oktoober 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 153, 18.6.2010, lk 13.
         
            (2)  Euroopa Parlamendi ja nõukogu 21. oktoobri 2009. aasta direktiiv 2009/125/EÜ, mis käsitleb raamistiku kehtestamist energiamõjuga toodete ökodisaini nõuete sätestamiseks (ELT L 285, 31.10.2009, lk 10).
         
            (3)  Euroopa Parlamendi ja nõukogu 4. juuli 2017. aasta määrus (EL) 2017/1369, millega kehtestatakse energiamärgistuse raamistik ning tunnistatakse kehtetuks direktiiv 2010/30/EL (ELT L 198, 28.7.2017, lk 1).
         
            (4)  Euroopa Parlamendi ja nõukogu 25. oktoobri 2012. aasta direktiiv 2012/27/EL, milles käsitletakse energiatõhusust, muudetakse direktiive 2009/125/EÜ ja 2010/30/EL ning tunnistatakse kehtetuks direktiivid 2004/8/EÜ ja 2006/32/EÜ (ELT L 315, 14.11.2012, lk 1).
      
      
         
            I LISA
            
               Nutivalmiduse hindepunktide arvutamine
            
            
               1.   
               
                  Hoone või hoone osa nutivalmidus tähendab hoone või hoone osa võimet kohandada oma toimimist vastavalt kasutajate ja võrgu vajadustele ning parandada oma üldist talitlust kasutamise ajal ja üldisi tõhususnäitajaid.
               
            
            
               2.   
               
                  Hoone või hoone osa nutivalmiduse kindlaksmääramiseks hinnatakse hoones või hoone osas olemas olevaid, sellesse kavandatud või selle puhul oluliseks peetavaid nutivalmis teenuseid ja nende funktsionaalsuse taset.
               
            
            
               3.   
               
                  Hoone või hoone osa nutivalmidust väljendatakse hinnanguna, mis tuleneb protsendina esitatavast nutivalmiduse hindepunktide kogusummast ja kajastab hoone või hoone osa nutivalmidust võrreldes hoone või hoone osa puhul potentsiaalselt saavutatava maksimaalse nutivalmidusega.
               
            
            
               4.   
               
                  Nutivalmiduse hindepunktide arvutamisel kasutatakse kooskõlas III, V ja VII lisaga eelnevalt kindlaks määratud kaalutegureid, mille väärtus võib sõltuda kliimatingimustest ja muudest asjakohastest aspektidest, nagu hoone liik.
               
            
            
               5.   
               Metoodika võimaldab kasutada hoone või hoone osa nutivalmiduse kajastamiseks ka summeerimata nutivalmiduse hindepunkte, mida väljendatakse protsendina. Summeerimata hindepunktid võivad kajastada nutivalmidust ühes või mitmes järgmistest valdkondadest:
               
                           a)
                        
                        
                           direktiivi 2010/31/EL IA lisa punktis 2 osutatud kolm nutivalmiduse peamist funktsionaalsusnäitajat:
                           
                                       1)
                                    
                                    
                                       energiatõhusus ja toimivus,
                                    
                                 
                                       2)
                                    
                                    
                                       reageerimine kasutajate vajadustele ning
                                    
                                 
                                       3)
                                    
                                    
                                       energiapaindlikkus, sealhulgas hoone või hoone osa võime võimaldada osalemist tarbimiskajas;
                                    
                                 
                     
                           b)
                        
                        
                           käesoleva määruse II lisas määratletud nutivalmiduse mõjukriteeriumid ning
                        
                     
                           c)
                        
                        
                           käesoleva määruse IV lisas määratletud nutivalmiduse tehnilised valdkonnad.
                        
                     
            
               6.   
               
                  Hoone või hoone osa nutivalmiduse hindepunktide arvutamiseks hinnatakse olemasolevaid või projekteerimisetapis kavandatud nutivalmis teenuseid ja nende funktsionaalsuse taset. Hindamise eesmärk on teha piisava usaldusväärsusega kindlaks, millised teenused on olemas või kavandatud ning iga sellise teenuse funktsionaalsuse tase. Selleks võib kasutada hoonete digitaalseid mudeleid, sealhulgas ehitusteabe mudeleid või digiteisikuid, kui need on olemas. Nutivalmis teenused, mis võivad hoones olemas olla, on loetletud VI lisas sätestatud eelnevalt kindlaks määratud nutivalmis teenuste kataloogis ja need tagatakse IV lisas sätestatud eelnevalt kindlaks määratud tehnilistes valdkondades.
               
            
            
               7.   
               Nutivalmiduse hindepunkte arvutatakse järgmiselt:
               
                           a)
                        
                        
                           kooskõlas käesoleva määruse VI lisas sätestatud nutivalmis teenuste kataloogiga hinnatakse iga käesoleva määruse IV lisas sätestatud tehnilise valdkonna puhul olemasolevaid nutivalmis teenuseid ja määratakse kindlaks iga teenuse funktsionaalsuse tase;
                        
                     
                           b)
                        
                        
                           kooskõlas nutivalmis teenuste kataloogiga määratakse iga II lisas sätestatud nutivalmiduse mõjukriteeriumi puhul kindlaks iga tehnilise valdkonna hindepunktid I(d,ic) nii,
                           et:
                           
                                       1)
                                    
                                    
                                       
                                          d on asjaomase tehnilise valdkonna number,
                                    
                                 
                                       2)
                                    
                                    
                                       
                                          ic on asjaomase mõjukriteeriumi number,
                                    
                                 
                                       3)
                                    
                                    
                                       
                                          Nd
                                           on teenuste koguarv tehnilises valdkonnas d,
                                    
                                 
                                       4)
                                    
                                    
                                       
                                          Si,d
                                           on tehnilise valdkonna d teenus i,
                                    
                                 
                                       5)
                                    
                                    
                                       
                                          FL(Si,d) on teenuse Si,d
                                           funktsionaalsuse tase asjaomase hoone või hoone osa puhul,
                                    
                                 
                                       6)
                                    
                                    
                                       
                                          Iic(FL(Si,d)) on teenuse Si,d
                                           hindepunktid mõjukriteeriumi ic puhul vastavalt teenuse funktsionaalsuse tasemele,
                                    
                                 
                     
                           c)
                        
                        
                           kooskõlas nutivalmis teenuste kataloogiga määratakse iga mõjukriteeriumi puhul kindlaks iga tehnilise valdkonna maksimaalsed hindepunktid Imax(d,ic) nii,
                           et:
                           
                                       1)
                                    
                                    
                                       
                                          FLmax(Si,d) on kõrgeim funktsionaalsuse tase, mis võib teenusel Si,d
                                           vastavalt nutivalmis teenuste kataloogile olla,
                                    
                                 
                                       2)
                                    
                                    
                                       
                                          Iic(FLmax(Si,d)) on teenuse Si,d
                                           hindepunktid kõrgeima funktsionaalsuse taseme korral, mis tähendab teenuse Si,d
                                           maksimaalseid hindepunkte mõjukriteeriumi ic puhul,
                                    
                                 
                     
                           d)
                        
                        
                           kasutades V lisas osutatud kaalutegureid, määratakse iga mõjukriteeriumi puhul kindlaks protsendina väljendatavad nutivalmiduse hindepunktid SRic
                               nii,
                           et:
                           
                                       1)
                                    
                                    
                                       
                                          d on asjaomase tehnilise valdkonna number,
                                    
                                 
                                       2)
                                    
                                    
                                       
                                          N on tehniliste valdkondade koguarv (vastavalt IV lisale),
                                    
                                 
                                       3)
                                    
                                    
                                       
                                          Wd,ic
                                           on tehnilise valdkonna d protsendina väljendatud kaalutegur mõjukriteeriumi ic puhul,
                                    
                                 
                     
                           e)
                        
                        
                           kasutades III lisa kohaselt kindlaks määratud kaalutegureid, määratakse direktiivi 2010/31/EL IA lisa punktis 2 osutatud kolme peamise funktsionaalsusnäitaja puhul kindlaks nutivalmiduse hindepunktid SRf
                               nii,
                           et:
                           
                                       1)
                                    
                                    
                                       
                                          M on mõjukriteeriumide koguarv vastavalt II lisale,
                                    
                                 
                                       2)
                                    
                                    
                                       
                                          Wf(ic) on mõjukriteeriumi ic protsendina väljendatud kaalutegur peamise funktsionaalsusnäitaja f puhul vastavalt III lisale,
                                    
                                 
                                       3)
                                    
                                    
                                       
                                          SRic
                                           on nutivalmiduse hindepunktid mõjukriteeriumi ic puhul;
                                    
                                 
                     
                           f)
                        
                        
                           peamiste funktsionaalsusnäitajate puhul antud nutivalmiduse hindepunktide kaalutud summana võib arvutada nutivalmiduse hindepunktide kogusumma SR nii,
                           et:
                           
                                       1)
                                    
                                    
                                       
                                          SRf
                                           on nutivalmiduse hindepunktid peamise funktsionaalsusnäitaja f puhul,
                                    
                                 
                                       2)
                                    
                                    
                                       
                                          Wf
                                           on peamise funktsionaalsusnäitaja f kaal nutivalmiduse hindepunktide kogusumma arvutamisel (ΣWf
                                           = 1);
                                    
                                 
                     
                           g)
                        
                        
                           iga mõjukriteeriumi puhul võib arvutada tehniliste valdkondade nutivalmiduse punktisummad SRd,ic
                               nii,
                           et:
                           
                                       1)
                                    
                                    
                                       
                                          I(d,ic) on tehnilise valdkonna d hindepunktid mõjukriteeriumi ic puhul;
                                    
                                 
                                       2)
                                    
                                    
                                       
                                          Imax(d,ic) on tehnilise valdkonna d maksimaalsed hindepunktid mõjukriteeriumi ic puhul.
                                    
                                 
                     
         
      
      
         
            II LISA
            
               Nutivalmiduse mõjukriteeriumid
            
            I lisas sätestatud arvutamiskorra rakendamisel võetakse arvesse järgmisi nutivalmiduse mõjukriteeriume:
            
                        a)
                     
                     
                        energiatõhusus,
                     
                  
                        b)
                     
                     
                        hooldus ja vea prognoosimine,
                     
                  
                        c)
                     
                     
                        mugavus,
                     
                  
                        d)
                     
                     
                        juhitavuse lihtsus,
                     
                  
                        e)
                     
                     
                        tervis, heaolu ja ligipääsetavus,
                     
                  
                        f)
                     
                     
                        kasutajate teavitamine,
                     
                  
                        g)
                     
                     
                        energiapaindlikkus ja energia salvestamine.
                     
                  
      
      
         
            III LISA
            
               Mõjukriteeriumide kaalumine peamiste funktsionaalsusnäitajate puhul
            
            
               1.   
               
                  Iga käesoleva määruse II lisas sätestatud mõjukriteeriumi vaadeldakse vaid ühe punktidega 2–4 ette nähtud peamise funktsionaalsusnäitaja puhul. Liikmesriigid määravad iga peamise funktsionaalsusnäitaja puhul kindlaks asjakohaste mõjukriteeriumide kaalutegurid.
               
            
            
               2.   
               
                  Peamise funktsionaalsusnäitaja „energiatõhusus ja toimivus“ puhul on asjakohased mõjukriteeriumid „energiatõhusus“ ning „hooldus ja vea prognoosimine“.
               
            
            
               3.   
               
                  Peamise funktsionaalsusnäitaja „reageerimine kasutajate vajadustele“ puhul on asjakohased mõjukriteeriumid „mugavus“, „sobivus“, „kasutajate teavitamine“ ning „tervis, heaolu ja ligipääsetavus“.
               
            
            
               4.   
               
                  Peamise funktsionaalsusnäitaja „energiapaindlikkus“ puhul on asjakohane mõjukriteerium „energiapaindlikkus ja energia salvestamine“
               
            
         
      
      
         
            IV LISA
            
               Tehnilised valdkonnad
            
            Käesoleva määruse I lisas sätestatud arvutamiskorra rakendamisel vaadeldakse järgmisi nutivalmiduse tehnilisi valdkondi:
            
                        a)
                     
                     
                        küte,
                     
                  
                        b)
                     
                     
                        jahutus,
                     
                  
                        c)
                     
                     
                        soe tarbevesi,
                     
                  
                        d)
                     
                     
                        ventilatsioon,
                     
                  
                        e)
                     
                     
                        valgustus,
                     
                  
                        f)
                     
                     
                        dünaamiline hoone välispiire,
                     
                  
                        g)
                     
                     
                        elekter,
                     
                  
                        h)
                     
                     
                        elektrisõidukite laadimine,
                     
                  
                        i)
                     
                     
                        järelevalve ja kontroll.
                     
                  
      
      
         
            V LISA
            
               Tehniliste valdkondade kaalumine
            
            
               1.   
               
                  Igat tehnilist valdkonda kaalutakse iga mõjukriteeriumi puhul; kaalutegurid kajastavad tehnilise valdkonna mõju kriteeriumile.
               
            
            
               2.   
               
                  Tehniliste valdkondade kaalutegureid väljendatakse protsendina ja nende kaalutegurite summa on iga mõjukriteeriumi puhul 100 %.
               
            
            
               3.   
               Tehniliste valdkondade kaalutegurid määratakse tavaliselt kindlaks järgmiselt:
               
                           a)
                        
                        
                           tehniliste valdkondade „küte“, „jahutus“, „soe tarbevesi“, „ventilatsioon“, „valgustus“ ja „elekter“ kaalutegurite kindlaksmääramisel mõjukriteeriumide „energiatõhusus“, „hooldus ja vea prognoosimine“ ning „energiapaindlikkus ja energia salvestamine“ puhul lähtutakse kliimavööndi energiatasakaalust;
                        
                     
                           b)
                        
                        
                           kõigil muudel juhtudel: kasutatakse kas fikseeritud või võrdselt jaotatud kaalutegureid.
                        
                     
            
               4.   
               
                  Kaalutegurite määramiseks määratlevad liikmesriigid kasutatavad kliimavööndid, kui see on asjakohane. Selleks võivad liikmesriigid kasutada asjakohaseid liidu suuniseid, kui need on olemas.
               
            
            
               5.   
               
                  Tehniliste valdkondade kaalutegurid võivad olla mõne mõjukriteeriumi puhul elamute ja mitteeluhoonete puhul erinevad.
               
            
            
               6.   
               
                  Kaalutegurid määravad kindlaks liikmesriigid, keda julgustatakse kasutama selleks asjakohaseid liidu suunised, kui need on olemas. Liikmesriigid võivad võtta arvesse ka võimalikku kliimamuutuste mõju.
               
            
         
      
      
         
            VI LISA
            
               Nutivalmis teenuste kataloog
            
            
               1.   
               
                  Nutivalmiduse hindepunktide arvutamiseks kooskõlas I lisas sätestatud metoodikaga teevad liikmesriigid kättesaadavaks vähemalt ühe nutivalmis teenuste kataloogi, millele eksperdid saavad tugineda nutivalmis teenuste kindlakstegemisel ja hindamisel.
               
            
            
               2.   
               
                  Nutivalmis teenuste kataloog hõlmab loetelu nutivalmis teenustest, mida tuleb arvesse võtta nutivalmiduse hindepunktide arvutamisel, seonduva funktsionaalsuse taseme kindlaksmääramisel ja mõjukriteeriumide vastavate individuaalsete hindepunktide arvutamisel.
               
            
            
               3.   
               
                  Nutivalmis teenuste kataloogi sisu ja selle hilisem ajakohastamine kajastavad nutivalmis tehnoloogia hetkeseisu.
               
            
            
               4.   
               
                  Liikmesriike julgustatakse andma ekspertidele suuniseid selle kohta, kuidas kõige tõhusamalt kindlaks teha ja hinnata nutivalmis teenuseid, kasutades asjakohaseid liidu suuniseid, kui need on olemas.
               
            
            
               5.   
               
                  Liikmesriigid võivad otsustada teha kättesaadavaks mitu nutivalmis teenuste kataloogi, näiteks eri liiki hoonete jaoks.
               
            
         
      
      
         
            VII LISA
            
               Tavapärase arvutusprotsessi võimalik kohandamine
            
            
               1.   
               
                  Et vältida hoone või hoone osa puhul ebaõiglast karistamist, võib mõne nutivalmis teenuse nutivalmiduse hindepunktide arvutamisel kõrvale jätta, kui see teenus ei ole asjaomase hoone või hoone osa puhul asjakohane.
               
            
            
               2.   
               
                  Liikmesriigid määravad kindlaks tingimused, mille alusel selline kohandamine on asjakohane ja lubatud.
               
            
            
               3.   
               
                  Kaalutegurid selliste tehniliste valdkondade jaoks, mille puhul kasutatakse tavapärase arvutusprotsessi kohaselt (klimaatilist) energiatasakaalu lähenemisviisi, võib arvutada asjaomase hoone või hoone osa energiamärgises hinnatud tarbimise põhjal.
               
            
         
      
      
         
            VIII LISA
            
               Nutivalmiduse hinnang
            
            
               1.   
               
                  Nutivalmiduse hinnangu andmisel kasutatakse seitset nutivalmiduse klassi alates suurimast nutivalmidusest kuni väikseima nutivalmiduseni.
               
            
            
               2.   
               
                  Nutivalmiduse klassid vastavad järgmistesse vahemikesse jäävatele nutivalmiduse hindepunktide kogusummadele: 90–100 %; 80–90 %; 65–80 %; 50–65 %; 35–50 %; 20–35 %; < 20 %.
               
            
         
      
      
         
            IX LISA
            
               Nutivalmiduse sertifikaadi sisu
            
            Nutivalmiduse näitaja hõlmab järgmist lõppkasutajale edastatavat teavet:
            
                        a)
                     
                     
                        sertifikaadi kordumatu identifitseerimisnumber;
                     
                  
                        b)
                     
                     
                        sertifikaadi väljastamise ja kehtivuse lõppemise kuupäev;
                     
                  
                        c)
                     
                     
                        selgitus nutivalmiduse näitaja kohaldamisala kohta, eriti seoses energiamärgistega;
                     
                  
                        d)
                     
                     
                        üldine teave hoone või hoone osa kohta (liik, pindala, ehitusaasta ja asjakohasel juhul renoveerimisaasta, asukoht);
                     
                  
                        e)
                     
                     
                        hoone või hoone osa energiatõhususklass, nagu see on kindlaks määratud kehtivas energiamärgises (võimaluse korral);
                     
                  
                        f)
                     
                     
                        hoone või hoone osa nutivalmiduse klass;
                     
                  
                        g)
                     
                     
                        hoone või hoone osa nutivalmiduse hindepunktide kogusumma (vabatahtlik);
                     
                  
                        h)
                     
                     
                        nutivalmiduse hindepunktid käesoleva määruse I lisas osutatud kolme peamise funktsionaalsusnäitaja puhul;
                     
                  
                        i)
                     
                     
                        nutivalmiduse hindepunktid iga mõjukriteeriumi puhul;
                     
                  
                        j)
                     
                     
                        iga tehnilise valdkonna hindepunktid iga mõjukriteeriumi puhul (vabatahtlik);
                     
                  
                        k)
                     
                     
                        kättesaadav teave ühendatuse kohta, eriti teave kiiret ühendust toetava hoonesisese füüsilise taristu, näiteks vabatahtliku lairibavalmiduse märgise olemasolu kohta (võimaluse korral);
                     
                  
                        l)
                     
                     
                        kättesaadav teave, mis käsitleb süsteemide koostalitlusvõimet ja küberturvalisust ning andmekaitset, sealhulgas vastavust ühiselt kokkulepitud standarditele, kui see on asjakohane, ning teave seonduvate riskide kohta (võimaluse korral);
                     
                  
                        m)
                     
                     
                        selgitus selle kohta, et sertifikaat kajastab nutivalmidust sertifikaadi väljaandmise kuupäeval ning et hoone ja selle süsteemide oluline muutmine mõjutab nutivalmidust, mistõttu tuleb sertifikaadil esitatud teavet ajakohastada;
                     
                  
                        n)
                     
                     
                        soovitused selle kohta, kuidas suurendada hoone või hoone osa nutivalmidust, võttes arvesse pärandkultuurilist väärtust, kui see on asjakohane (vabatahtlik);
                     
                  
                        o)
                     
                     
                        lisateave eelduste kohta, millest lähtuti hindepunktide arvutamisel, näiteks peamiste funktsionaalsusnäitajate nutivalmiduse hindepunktide arvutamisel kasutatud mõjukriteeriumide kaalutegurid (vabatahtlik).